OzLabs/hebrew-wiki-articles huggingface dataset:
פסוקולונוס

שלד
פסוקולונוס (שם מדעי: Phascolonus) הוא סוג נכחד של יונק כיס קדום ענקי ממשפחת הוומבטיים אשר חי במהלך הפליוקן והפליסטוקן באוסטרליה. הוא נקרא בידי החוקר המפורסם ריצ'רד אוון ב-1872. בסוג שני מינים.

הפסוקולונוס היה אחד מהגדולים שבוומבטים והגיע למשקל 200 ק"ג, אך היה קטן יחסית למגה-פאונה האוסטרלית שכללה מיני עצומים כמו הדיפרוטודון והזיגומטורוס. הוא חי בשטחים לחים ומיוערים בצפון אוסטרליה, שם הוא נטרף לעיתים בידי נחשי ענק, המגלניה או התנין הענקי קווינקנה (Quinkana).

וומבט זה נכחד לאחר הפליסטוקן יחד עם שאר מיני הענק, אולי כתוצאה מהגעת האדם לאוסטרליה.

==קישורים חיצוניים==

קטגוריה:בעלי חיים שתוארו ב-1872
קטגוריה:טקסונים שתוארו בידי ריצ'רד אוון
קטגוריה:וומבטיים
קטגוריה:מגה-פאונה של הפליסטוקן באוסטרליה
קטגוריה:קנגוראים פרהיסטוריים
קטגוריה:כיסאים שחיו בנאוגן
קטגוריה:כיסאים שחיו בפליסטוקן
קטגוריה:מאובני טקסונים שתוארו ב-1872
איאווניה

אֵיאוֹוֵנִיָה (שם מדעי: Euowenia) הוא סוג נכחד של יונק כיס ממשפחת הדיפרוטודוניים שחי ביבשת אוסטרליה בין הפליוקן לתחילת הפליסטוקן. המאובנים שלו התגלו ב-3 מקומות: ליד העיר צ'ינצ'ילה בקווניסלנד, ליד העיירה מנינדי בניו סאות' ויילס ובנהר וורבורטון באגן אגם אייר שבאוסטרליה הדרומית. המאובנים נקראו ב-1887 בידי החוקר האנגלי צ'ארלס וולטר די ויס. הם הכילו בעיקר עצמות של לסתות, שיניים ושרידים מהגפיים.

יונק גדול זה הגיע למשקל 500 ק"ג והוא דמה במראהו לזיגומטורוס והיה בעל שיניים חותכות גדולות בעלות קמטים, לסת רחבה וחלל אף גדול. הוא היה אוכל עשב שרעה בעדרים גדולים ואולי השתמש בכפותיו כדי להגיע לצמרות העצים ולאכול מהעלים.

==קישורים חיצוניים==

קטגוריה:בעלי חיים שתוארו ב-1891
קטגוריה:טקסונים שתוארו בידי צ'ארלס וולטר די ויס
קטגוריה:דיפרוטודוניים
קטגוריה:מגה-פאונה של הפליסטוקן באוסטרליה
קטגוריה:כיסאים שחיו בנאוגן
קטגוריה:כיסאים שחיו בפליסטוקן
הפארק הלאומי הרי ויקלו

הפארק הלאומי הרי ויקלו (באנגלית: Wicklow Mountains National Park, באירית: Páirc Náisiúnta Sléibhte Chill Mhantáin) הוא אזור מוגן באירלנד, אחד משישה פארקים לאומיים במדינה. גודל הפארק הוא כ-220 קמ"ר והוא ממוקם לאורכו של מחוז ויקלו וכן באזורים מצומצמים במחוזות השכנים דרום דבלין ודן לירי-ראת'דאון. הפארק מכיל בתוכו את הרי ויקלו, רכס ההרים הגבוה והגדול באירלנד. בפארק מגוון אתרים תיירותיים הפופולריים בקרב תיירים ותושבי הערים דבלין וויקלו, הממוקמות צפונית ומזרחית אליו בהתאמה, וכן אתרים היסטוריים ומסלולי הליכה רבים.

האתר ההיסטורי החשוב בפארק הוא מנזר גלנדלוך – אוסף מבנים נזיריים מימי הביניים המוקדמים המקושרים לקווין הקדוש. אתרים נוספים כוללים מבנים נזיריים נוספים, מרכז לימוד עתיק ושרידים של כפר כרייה שפעל באזור. האטרקציות התיירותיות בפארק כוללות מסלולי הליכה, טיפוס, חתירה, צלילה, דייג ושחייה. כמו כן, ישנם מסלולי נסיעה בפארק שנועדו לצפייה בנוף ההרים דרך המכונית, אחת מהן היא "דרך הצבא" ששימשה את צבא הממלכה המאוחדת לאחר המרד האירי של 1798. בפארק מגוון בתי מלון והארחה, מרכז מבקרים, מסעדות ודוכני מזון וחלק מהמסלולים בו נגישים לבעלי כיסא גלגלים.

ישנם בתי גידול רבים בתחומי הפארק – ביצות כבול, חורשות נשירות, חורשות מחטנאיות, ערבות ושדות בור. הפארק גם עשיר במיני הצמחים שגדלים בו – חמציצים, נוריתיים, סוף, שרכיים, שרכנים ומינים שונים של טחבי עלים, כמו גם במיני העצים שגדלים בו – עצי צינית, לוז ומילה. מיני בעלי החיים המוגנים בפארק כוללים מספר מינים של עטלפים, של לוטרות ותשעה מינים של ציפורים הנמצאות בסכנת הכחדה – מינים שונים של זרונים, בז נודד וברבור שר.

לאחר שעלו מספר הצעות להפיכת האזור לאתר מוגן, הוא הוכרז רשמית כפארק לאומי בשנת 1988 על ידי הטישך צ'ארלס הוהי במנזר גלנדלוך. הפארק נפתח רשמית בשנת 1991, והוא מנוהל על ידי שירות הפארקים הלאומיים והטבע של אירלנד שנמצא תחת המשרד הממשלתי לניהול התרבות, המורשת והגיילטאכט. צוות הפארק אחראי לשימור הטבע בתחומו, קידום המחקר והחינוך, ביטחון הציבור ושמירת שכנות טובה עם הקהילות שבקרבתו. במאי 2009, נוספו לפארק כ-28.33 קמ"ר ובשנת 2016 נוספו 19.82 קמ"ר נוספים.

==קישורים חיצוניים==

* 
* [https://www.npws.ie/national-parks מידע על הפארק] באתר שירות הפארקים הלאומיים והטבע של אירלנד
* [http://www.wicklowwalks.com/ מסלולי הליכה] בפארק ומסביב לו

==הערות שוליים==

קטגוריה:אירלנד: גאוגרפיה
קטגוריה:אירלנד: תיירות
קטגוריה:לנסטר
קטגוריה:אירופה: פארקים לאומיים
בוליארובו

בוליארובו (בבולגרית: Болярово) היא עיירה קטנה ורשות מקומית במחוז ימבול שבבולגריה.

בזמן האימפריה העות'מאנית, העיירה הייתה ידועה בשם פאשאקיי (בטורקית: Paşaköy).

== גאוגרפיה ==
בוליארובו, שנמצאת על גדות הנהר פופובסקה <small>(ויקישיתוף)</small>, ממוקמת כ-296 ק"מ מבירת המדינה סופיה. בנוסף, היא נמצאת כ-17 ק"מ מהגבול של בולגריה עם טורקיה.

== תנועה ותחבורה ==
העיירה נמצאת ליד כביש מספר 79. בנוסף, בעיירה יש תחנת דלק ועמדה לרחיצת רכב.

== אקלים ==
הטמפרטורה הממוצעת היא 13 מעלות צלזיוס. החודש הכי חם הוא אוגוסט (26 מעלות צלזיוס). החודש הכי קר הוא ינואר (0 מעלות צלזיוס). כמות המשקעים הממוצעת היא 915 מילימטרים בשנה. חודש דצמבר הוא החודש שיש בו הכי הרבה גשם (108 מ"מ גשם), וחודש אוגוסט הוא החודש שיש בו הכי פחות גשם (24 מ"מ גשם).

== מוסדות בעיירה ==
בעיירה יש את בניין העירייה, סניף בנק, בית קפה, בית מלון ומספר סופרמרקטים.

== ערים תאומות ==
* 

== קישורים חיצוניים ==

* [http://grao.bg/tna/tab02.txt נתוני דיור (נכון ל-15 במרץ 2016)]
<div class="mw-content-ltr">
* 
</div>

== הערות שוליים ==

קטגוריה:ערי מחוז ימבול
קתרינה סטופיה

קתרינה סטופיה (בשוודית: Catharina Stopia; נפטרה לאחר 2 באפריל 1657) הייתה הדיפלומטית הראשונה בשוודיה, והשגרירה הראשונה של שוודיה - שגרירה לרוסיה בתקופה שבין 1632–1634 - ובכך הייתה לשגרירה הראשונה בעולם.

== קורות חיים ==
קתרינה סטופיה הייתה ביתו של, זכרי סטופי, רופא העיר ריגה. היא נישאה בשנת 1620 ליוהאן מולר שהיה שגריר שוודיה לרוסיה ב-1630. סטופיה נסעה עימו למוסקבה.

כאשר יוהאן מולר נפטר ב-21 באוגוסט 1632, סטופיה מונתה על ידי הריקסראד , מועצת המלוכה של המדינות הסקנדיביות, להמשיך את כהונתו של בן זוגה המנוח ולמלא את תפקידו כשגרירה. במהלך כהונתה השלימה בהצלחה משא ומתן על יחסי הסחר בין שוודיה לרוסיה. לאחר מכן היא חוותה עוינות, ורכושה הותקף ונשרף. בעקבות זאת, בשנת 1634 היא נאלצה לברוח לשוודיה.

סטופיה נישאה מחדש לסגן קולונל כריסטופר יאגו בשנת 1637 לערך.

האזכור האחרון של שמה מופיע בתיעוד מ-2 באפריל 1657.

== לקריאה נוספת ==
<div class="mw-content-ltr">• Glenda Sluga, Carolyn James, [https://books.google.co.il/books?id=XUneCQAAQBAJ&pg=PA115&lpg=PA115&dq=%22Catharina+Stopia%22&source=bl&ots=hwEPfqNWvZ&sig=ACfU3U3pA5E3RXjDPIeGFnRWz-Qtfksteg&hl=en&sa=X&ved=2ahUKEwiar5jgwvrgAhVOhqQKHRbyDFkQ6AEwDHoECAwQAQ#v=onepage&q=%22Catharina%20Stopia%22&f=false Women, Diplomacy and International Politics since 1500], P 115 </div> 

<div class="mw-content-ltr">• B. F. Porshnev, [https://books.google.co.il/books?id=jogvt0ZHZZsC&pg=PA149&lpg=PA149&dq=%22Catharina+Stopia%22&source=bl&ots=tVMHpvw-7E&sig=ACfU3U0Iwv8HnRJ6ISwRabcxUI1kZhH_Qg&hl=en&sa=X&ved=2ahUKEwiar5jgwvrgAhVOhqQKHRbyDFkQ6AEwDnoECAoQAQ#v=onepage&q=%22Catharina%20Stopia%22&f=false Muscovy and Sweden in the Thirty Years' War 1630-1635], P 149 </div>

== הערות שוליים ==

קטגוריה:שגרירי שוודיה ברוסיה
קטגוריה:אצולה שוודית
קטגוריה:דיפלומטיות שוודיות
קטגוריה:שגרירות
קטגוריה:דפים עם תרגומים שלא נסקרו
קטגוריה:נשים שוודיות במאה ה-17
קטגוריה:נפטרים ב-1657
רמסייה

רמסייה (שם מדעי: Ramasayia) הוא סוג נכחד של יונק כיס נכחד ממשפחת הוומבטיים אשר חי ביבשת אוסטרליה בתקופת הפליסטוקן ונכחד בסופה. התגלו 2 מינים מהסוג: Ramasayia curvirostris (אשר קיבל את שמו מהחוקר האנגלי הידוע ריצ'רד אוון) ו-Ramasayia magna. הסוג עצמו נקרא ב-1951, לאחר שנקרא בשמות אחרים קודם (Ramasaya, Ramsaya ו-Ramsayia).

וומבט זה הגיע למשקל 100 ק"ג, גדול בהרבה מהגדול שבוומבטים המודרניים, וומבט מצוי שמגיע למשקל מרבי של 40 ק"ג ולאורך של 82 ס"מ. עם זאת הוא היה קטן ביחס למינים קרובים שחיו באותה תקופה כמו הפסוקולונוס, הזיגומטורוס והדיפרוטודון שהגיע למשקל 3 טונות. הוא ניזון מצמחייה קרקעית בערבות העשב של אוסטרליה.

וומבט ענקי זה נכחד לקראת סוף הפליסטוקן, עם הגעת האדם לאוסטרליה.
==קישורים חיצוניים==

קטגוריה:וומבטיים
קטגוריה:מגה-פאונה של הפליסטוקן באוסטרליה
קטגוריה:קנגוראים פרהיסטוריים
קטגוריה:כיסאים שחיו בפליסטוקן
יני אולסון

יֶנִי אולסון (בשוודית: Jenny Ohlsson, נולדה ב-1975) היא דיפלומטית שוודית, שהייתה השגרירה השוודית הראשונה ברואנדה עם המושב בקיגלי<ref></ref>.

==ביוגרפיה==
בין השנים 1992 ל-1994 למדה בלסטר פרסון בקנדה, שהוא אחד מה-United World Colleges.
אולסון למדה באוניברסיטת אופסלה בין השנים 1998 עד 2007.

אולסון הצטרפה למשרד החוץ השוודי ב־2002. משימותיה התמקדו במחלקת אפריקה של משרד החוץ. בין השנים 2007–2009 עבדה בשגרירות השוודית בפרטוריה ובמשרד השוודי בקיגאלי כקצינה פוליטית, לאחר מכן חזרה לשוודיה, ועבדה מול משרד החוץ בנושאים הקשורים לסומליה, ונושא פירוק נשק. שימשה כיועצת לעניין יחסי חוץ לממשלת שוודיה.

בהיעדר שגרירות ברואנדה, התקיימו המגעים הדיפלומטיים בין שוודיה לרואנדה באמצעות השגרירויות בניירובי (בירת קניה) וקמפלה (בירת אוגנדה). הנציג השוודי הראשון ברואנדה בשנת 1997 התגורר בחדר במלון, וכל עבודתו בוצעה מחדר זה. לאחר מינויה של אולסון לשגרירה (השגרירה התושבת השוודית הראשונה ברואנדה), נפתחה השגרירות השוודית בקיגאלי בשנת 2016.

אולסון נשואה ואם לילדים.

== לקריאה נוספת ==
<div class="mw-content-ltr">• Olga I. Ishimwe, [http://en.igihe.com/news/twenty-years-after-a-peek-into-rwanda-sweden-ties.html Twenty years after; a peek into Rwanda-Sweden ties], 29 November 2017 </div>
<div class="mw-content-ltr">• Kurdo Baksi, [https://books.google.co.il/books?id=KsNgBQAAQBAJ&pg=PT80&lpg=PT80&dq=%22Jenny+Ohlsson%22&source=bl&ots=kfhrD9yoKY&sig=ACfU3U1vqvglhcrbSbvpaXEDREVxwA3ktQ&hl=en&sa=X&ved=2ahUKEwiTm6CA9_rgAhXLalAKHZBTAqQ4HhDoATAAegQICRAB#v=onepage&q=%22Jenny%20Ohlsson%22&f=false Stieg Larsson, My Friend], 29 November 2017 </div>

== קישורים חיצוניים ==

* 
* [https://web.archive.org/web/20190327184248/https://www.regeringen.se/press/jenny-ohlsson/ הדף של אולסון], באתר משרד החוץ של שוודיה 
* [https://www.swedenabroad.se/en/embassies/rwanda-kigali/about-us/embassy-staff/ אתר שגרירות שוודיה בקיגאלי] 
* [https://www.newtimes.co.rw/lifestyle/swedish-envoy-living-and-working-rwanda השגרירה השוודית על חיים ועבודה ברואנדה] בעיתון הרוואנדי ניו טיימס, 20 במאי 2018

== הערות שוליים ==

קטגוריה:בוגרי אוניברסיטת אופסלה
קטגוריה:דיפלומטיות שוודיות
קטגוריה:דפים עם תרגומים שלא נסקרו
קטגוריה:שגרירי שוודיה
קטגוריה:רואנדה: יחסי חוץ
קטגוריה:שגרירים ברואנדה
קטגוריה:שוודיות שנולדו ב-1975
קטגוריה:שוודים שנולדו ב-1975
שומרי האומה של אוגללה

שומרי האומה של אוגללה הייתה קבוצה צבאית פרטית פעילה בשמורת האינדיאנים פיין רידג' בדקוטה הדרומית בראשית שנות ה-70 של המאה ה-20.

== היווצרות ==
ב-9 בנובמבר 1972 התרחשה מחאה של ילדים אמריקאים אשר זכתה בשם "ההשתלטות על הלשכה לענייני אידיאנים". יום לאחר מכן המועצה של השבט האינדיאני "אוגללה סיו" קיבלה כמה החלטות בתגובה למחאה. אחת ההחלטות ביקרה את התנועה האינדיאנית האמריקאית (AIM) על השמדת מסמכים במהלך ההשתלטות על הבניין. החלטה נוספת הייתה לתת סמכות ליו"ר השבט, דיק וילסון, "לנקוט בכל אמצעי פעולה שלדעתו יידרש כדי להגן על חייהם ועל רכושם ועל מנת להבטיח את שלומם וכבודם של השמורה האינדיאנית פיין רידג'".

וילסון השתמש בסמכות זו כדי ליצור כוח משטרה פרטי חדש. הכח זכה לכינוי "חברות הגון" (GOONׂׂׂ) על ידי מבקרים אך חברי הקבוצה אימצו את התווית שהודבקה להם כראשי תיבות. ה"גונים" מומנו באמצעות הממשלה השבטית ואף נטען כי חלק מהמימון הגיע מתוכנית פדרלית לבטיחות הכביש המהיר.

גון הואשמו במהרה בכך שהשתמשו בהפחדה ואלימות נגד המתנגדים הפוליטיים של וילסון.

== אירועי הברך פצועה ==
ב-27 בפברואר 1973, החלו "אירועי הברך הפצועה" (Wounded Knee incident). כ-200 מפגינים מקומיים משמורת פיין רידג' ופעילי AIM השתלטו על הכפר Wounded Knee שבדרום דקוטה.

המחאה קמה בעקבות כישלון המאמץ של ארגון זכויות האזרח של אוגללה להדיח את ריצ'רד וילסון מהשלטון בעקבות שחיתות ופגיעה במתנגדיו. סיבה נוספת היא כישלון ממשלת ארצות הברית במילוי הסכמים עם העם האינדיאני לפי דעת המוחים אשר דרשו לפתוח מחדש את המשא ומתן על האמנה.

המוחים השתלטו על העיר ושלטו בה במשך 71 יום, בעוד שירות המרשלים של ארצות הברית, סוכני ה-FBI וסוכנויות אכיפת חוק אחרות כיתרו את האזור.

המחאה משכה סיקור תקשורתי נרחב. המאורעות השפיעו עמוקות על האינדיאנים, שקיבלו השראה ממראה עמם, עומד בהתרסה מול הממשלה הכובשת את אדמתם. תומכים אינדיאנים רבים נסעו אל הברך הפצועה כדי להצטרף למחאה.

מרשל אמריקני נורה ושותק, שניים מהמוחים האינדיאנים נהרגו וריי רובינסון, פעיל זכויות אזרח שהצטרף למפגינים, נעלם במהלך האירועים ונראה כי נרצח.

== אחרי ברך פצועה ==
הסכסוך בין הגונים למוחים של AIM המשיך גם לאחר המקרה. בשלוש השנים הבאות נטען על ידי AIM כי למעלה משישים אנשים מתו באלימות בשמורה. הגונים הואשמו בתקיפות, רצח והצתה. פעילותם במהלך הבחירות השבטיות ב -1974 הובילה את ועדת זכויות האזרח של ארצות הברית לדווח על "אקלים של פחד ומתיחות".

בשנת 1976 אל טרימבל ניצח את וילסון ונבחר כנשיא שבטי. כפעולה ראשונה להחזרת הסדר הוא פירק את הגונים והמיליציה דעכה לאחר מכן.

== התייחסויות בתרבות הפופולרית ==
הגונים מוצגים בסרט "הרעם" שיצא בשנת 1992 ומבוסס בחלקו על אירועים אמיתיים.

== קישורים חיצוניים ==
* [http://www.huffingtonpost.com/tim-giago/whatever-happened-to-the-_2_b_64611.html טים ג'יאגו.] [http://www.huffingtonpost.com/tim-giago/whatever-happened-to-the-_2_b_64611.html "מה שקרה לאנשים המכונים גונים?"] [http://www.huffingtonpost.com/tim-giago/whatever-happened-to-the-_2_b_64611.html האפינגטון פוסט, 16 בספטמבר 2007]
קטגוריה:דפים עם תרגומים שלא נסקרו

== הערות שוליים ==
קואלה ענקית

קואלה ענקית (שם מדעי: Phascolarctos stirtoni) היא מין כיסאית נכחדת ממשפחת הקואליים הקרובה לקואלה המודרנית; היא הייתה הגדולה ביותר בסוגה ובמשפחתה. היא חיה ביבשת אוסטרליה במהלך הפליסטוקן, תקופה בה שוטטו באוסטרליה מיני מגה-פאונה הדומים לוומבט ומיני קנגורו גדולים. בסוף הפליסטוקן היא נכחדה.

הקואלה הענקית הייתה קצת יותר גדולה מהקואלה המודרנית והגיעה למשקל 13 ק"ג בממוצע, גדולה בשליש מהקואלה המודרנית. היא הייתה מעט יותר חזקה מהקואלה והתאימה כמותה לטיפוס על עצים. החוקרים מעריכים שהיא הייתה אוכלת עלים שהתמחתה כמו קרובתה החיה באכילת עלי אקליפטוס. מעריכים ששני המינים חיו בעבר יחדיו באותם אזורים, ליד אגם אייר ו"בסיס טארקרולו" (Tarkarooloo basins) שבאוסטרליה הדרומית. המאובנים התגלו ב-1968 ולידם נמצאו מאובני קואלה רגילה.

==הכחדת הקואלה==
קואלה זו נכחדה לפני בערך 50,000 שנה מהיום. לא ידוע מה הסיבה המדויקת להכחדתה אך כנראה ששינויי אקלים, רעב ואובדן מקורות מזון, או כתוצאה מציד יתר בידי האדם שהגיע לאוסטרליה בערך באותו הזמן. כמו כן, לא ברור למה קרובתה שחיה באותם אזורים הצליחה לשרוד את ההכחדה של קרובתה הגדולה.

==קישורים חיצוניים==

קטגוריה:קואליים
קטגוריה:קנגוראים פרהיסטוריים
קטגוריה:כיסאים שחיו בפליסטוקן
קטגוריה:מאובני טקסונים שתוארו ב-1968
מיכל שוורץ

מיכל שוורץ (נולדה ב-1 בינואר 1950) היא חוקרת מוח ישראלית, פרופסור אמריטה במכון ויצמן למדע במחלקה לנוירוביולוגיה. כלת פרס ישראל למדעי החיים לשנת ה'תשפ"ג (2023).

==ביוגרפיה==

מיכל שוורץ נולדה בתל אביב, וגדלה בחולון. בת למרדכי חברוני, ניצול השואה, ולחנה (לבית גרשוני), ילידת הארץ ואחות לנתן ומשה. בשנת 1972 קיבלה תואר ראשון בכימיה מהאוניברסיטה העברית בירושלים. בשנת 1977 קיבלה תואר דוקטור לאימונולוגיה ממכון ויצמן למדע. המשיכה לפוסט-דוקטורט באוניברסיטת מישיגן, ועסקה בו בהתחדשות עצבים. ב-1980 הצטרפה לסגל האקדמי של המחלקה לנוירוביולוגיה במכון ויצמן למדע, וב-1998 מונתה שם לפרופסור מן המניין.

היא המדענית הראשונה שגילתה שבין המוח למערכת החיסון מתקיים דיאלוג, ולדיאלוג זה תפקיד מהותי בתפקודו ושיקומו של המוח לאורך החיים. גילוי פורץ דרך זה הביא למהפכה בתחום מחלות מוח ניווניות. גישתה האימונותרפית, שמטרתה לרתום את מערכת החיסון לעזרת המוח, נמצאת בתהליכי פיתוח לטיפול בשיטיון, כולל מחלת אלצהיימר.

במחקריה, הביעה שוורץ עמדה נגד התפיסה שהייתה מקובלת במשך עשרות שנים, כי המערכת החיסונית תומכת במערך תפקודו התקין של המח והיא הכרחית בשיקום והגנת המח מפני פציעות ומחלות. מחקריה לא רק ששינו את הדוגמות המדעיות, אלא יצקו את היסודות לכווני מחקר חדשים ששינו את הבנת המוח, תפקודו, וכיווני המחקר בחיפוש אחר מרפא למחלות הללו כמו גם למחלות מוח אחרות.

שוורץ משמשת פרופסור לנוירואימונולוגיה במכון ויצמן למדע. במהלך השנים גילתה שוורץ כי למערכת החיסון תפקידים חשובים בשמירת חיוניות המוח ותיפקדו, בשיקום עצבים לאחר פגיעות, וביצירת תאי עצב חדשים באזורי מוח בהם כל החיים יש יצירת תאי מוח חדשים.

== תפקידים ציבוריים ==

* ב-2016 נבחרה לכהן כיו"ר אגודת הנוירואימונולוגיה הבינלאומית (International Society of Neuroimmunology).

* נמנית עם מייסדי חברת ההזנק ImmunoBrain Checkpoint (IBC), המבוססת על מחקריה, והיא המדענית הראשית של החברה.

== חיים אישיים ==
שוורץ היא אם לארבעה ילדים. ב-1991 נישאה לפרופ' מיכאל אייזנבך , ביוכימאי במכון ויצמן למדע.

==פרסים והוקרה==
*2007 - פרס המחקר המצטיין מטעם האגודה לחקר בריאות הנפש
*2009 - תואר דוקטור לשם כבוד מטעם אוניברסיטת בן-גוריון בנגב
*2009 - פרס בחקר המוח על-שם רינה ויוסף שקד
*2011 - תואר פרופסור כבוד בפקולטה למדעי החיים, אוניברסיטת מנצ'סטר, אנגליה
*2015 - פרס בלומברג על הצטיינות במחקר רפואי
*2017 - פרס רפפורט למחקר ביו רפואי בקטגוריית חוקר בכיר
*2017 - פרס iNNOVEX2018 בהובלת חדשנות עולמית
*2017 - נבחרה כאשת השנה של ליידי גלובס.
*2018 - תואר דוקטור לשם כבוד מהמרכז הבינתחומי הרצליה
*2019 - נבחרה כמדריכה מצטיינת מטעם האגודה הישראלית לחקר המוח.
*2019 - פרס א.מ.ת. במדעי החיים.
*2023 - פרס ישראל למדעי החיים.

==קישורים חיצוניים==

* 

* 
* 
* [https://geekonomy.net/2021/05/07/geekonomy424/ ראיון] בפודקאסט גיקונומי
* 
* 
* 

==הערות שוליים==

קטגוריה:מדעניות מוח ישראליות
קטגוריה:מדעני מוח ישראלים
קטגוריה:ישראליות זוכות פרסים
קטגוריה:זוכי פרס ישראל למדעי החיים
קטגוריה:זוכי פרס ישראל לשנת 2023
קטגוריה:זוכי פרס א.מ.ת.
קטגוריה:זוכות פרס א.מ.ת.
קטגוריה:זוכי פרס רפפורט
קטגוריה:זוכות פרס רפפורט
קטגוריה:בוגרות תיכון אילון/חדש (חולון)
קטגוריה:בוגרי תיכון אילון/חדש (חולון)
קטגוריה:בוגרות האוניברסיטה העברית בירושלים
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1950
קטגוריה:ישראלים שנולדו ב-1950
קומקום (מירי פליישר)

"קומקום" (2004) הוא פסל מאת האמנית הישראלית מירי פליישר.
==תיאור==
"קומקום" נוצר משברי כלים של האמנית, שחוברו בעזרת חומר. לצד השברים שיבצה פליישר גם ידית אחיזה, זרבובית ומכסה של קומקום חרסינה שיצרה ושברה לצורך העבודה. השימוש בהם ההופך את אסמבלאז' השברים לדימוי של קומקום. פליישר תיארה את העבודה כניסיון "לאסוף את ילדיי שהתפזרו לחייהם שלהם. בגלל זה גם הכתמים האדומים של הגלזורה. דם ליבי". פירוק והרכבה של הדימוי האמנותי מהווה מוטיב בולט ביצירותיה של פליישר בעשור הראשון והשני של המאה ה-21. בעבודות מאוחרות יותר, כגון "יפו" (2012), הוסיפה האמנית על דקונסטרוקציה זו גם היבטים פוליטיים וחברתיים.

העבודה הוצגה בביאנלה לקרמיקה ישראלית בשנת 2004 ותצלום היצירה הודפס על גבי כריכת הקטלוג.

==הערות שוליים==

קטגוריה:קרמיקה ישראלית
קטגוריה:פסלים (יצירות)
קטגוריה:יצירות משנת 2004
קטגוריה:פיסול ישראלי
קואלה (סוג)

קואלה (שם מדעי: Phascolarctos; משמעות השם מיוונית עתיקה: "phaskolos" - כיס או תיק, "arktos" - דוב, כלומר: "דוב הכיס") הוא סוג של יונקי כיס מסדרת הקנגוראים אשר כוללים את המין היחיד ששרד במשפחת הקואליים - קואלה (Phascolarctos cinereus).

יונקי הסוג חיים רק באוסטרליה כשבתקופת הפליסטוקן היו 4 מינים שחיו ביערות האקליפטוס בדרום-מזרח אוסטרליה. עם סוף הפליסטוקן 3 מהם נכחדו, אולי כתוצאה משינויי אקלים ורעב ואולי כתוצאה מציד בידי האדם שהגיע לאוסטרליה. הם בעלי גוף עגלגל, ראש גדול בעל אוזניים זקורות גדולות שמזכירות אוזני דובים וזרועות חזקות בעלות טפרים חדים. 

הקואלות ממליטות ולד אחד שמתבגר בתוך כיס האם, בקצה הבטן עד לגיל 6 חודשים.

==מינים==
* קואלה (Phascolarctos cinereus)
* Phascolarctos maris - נכחד
* קואלת ענק (Phascolarctos stirtoni) - נכחד
* Phascolarctos yorkensis - נכחד. ייתכן שייך לסוג Cundokoala

==קישורים חיצוניים==

קטגוריה:בעלי חיים שתוארו ב-1816
קטגוריה:טקסונים שתוארו בידי הנרי מארי דוקרוטאי דה בלנוויל
קטגוריה:קואליים
פרוטמנודון

פרוטמנודון (שם מדעי: Protemnodon) הוא סוג של יונק כיס נכחד ממשפחת הקנגוריים אשר חי בתקופת הפליוקן והפליסטוקן בגינאה החדשה, אוסטרליה ובאי טסמניה. סוג זה תואר בידי החוקר האנגלי הידוע ריצ'רד אוון ב-1873. משמעות שמו מיוונית: "לפני השיניים החותכות".

הפרוטמנודון היה גדול בהרבה מגדולי הקנגורים המודרניים. בדיקות DNA מצביעות על כך שהיה קרוב משפחה של הסוג קנגורו אך נראה כמו וולבי מודרני והיה בעל פנים ואוזניים קצרות. בסוג זה היו מינים רבים שהקטנים מהם הגיעו למשקל 45 ק"ג, אך המין הגדול ביותר בסוג - Protemnodon roechus, הגיע למשקל 170 ק"ג. הערכות אלה נשענות על השוואה של אורך עצם הירך הגדולה שהתאבנה לקנגורו.

ככל הנראה קנגורו זה לא קיפץ אלא נע על ארבע בדומה למיני בנדיקוטיים, תוך שזנבו מייצב אותו. עם זאת הוא יכל להזדקף כדי לתלוש עלי עצים מענפים.

==קישורים חיצוניים==

קטגוריה:בעלי חיים שתוארו ב-1874
קטגוריה:ערכים שבהם תבנית בריטניקה אינה מתאימה
קטגוריה:קנגוריים
קטגוריה:מגה-פאונה של הפליסטוקן באוסטרליה
קטגוריה:קנגוראים פרהיסטוריים
קטגוריה:כיסאים שחיו בנאוגן
קטגוריה:כיסאים שחיו בפליסטוקן
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1873
Mmm Mmm Mmm Mmm

Mmm Mmm Mmm Mmm הוא שיר שבוצע על ידי להקת הפולק רוק הקנדית קראש טסט דאמיס ויצא לאור בשנת 1993.

==רקע==
השיר יצא לאור באוקטובר 1993, כסינגל המוביל מתוך אלבומה השני של הלהקה God Shuffled His Feet. על אף שהשיר זכה להצלחה בינלאומית גדולה, הוא קיבל ביקורות לא טובות מצד המבקרים. השיר הגיע למקום הראשון באוסטרליה, בלגיה, דנמרק, נורווגיה, שוודיה, איסלנד וגרמניה, ולמקום הראשון במצעד השירים האלטרנטיבים בארצות הברית. כן הגיע לחמשת הגדולים במצעד הסינגלים הבריטי ובמצעד הבילבורד הוט 100. בקנדה ארצם לעומת זאת הגיע השיר למקום ה-14 בלבד, שלא כמו שירים אחרים מן האלבום שהצליחו בקנדה יותר.

==תוכן השיר==
כל בית בשיר מתאר בידוד וסבל של ילד אחד מתוך סך הכל שלושה ילדים המתוארים בשיר. שני הילדים המתוארים בבתים הראשונים סובלים מפגיעות פיזיות.

בבית הראשון מתואר ילד שנפגע בתאונת דרכים וכתוצאה מכך הוא נאלץ להיעדר מבית הספר לתקופה ארוכה. כאשר חזר לספסל הלימודים שינה שערו את צבעו משחור ללבן בוהק. בבית השני ילדה מסרבת להחליף בגדים ליד ילדות אחרות בגלל כתמי לידה המכסים את גופה. בבית השלישי מתואר ילד שהוריו מאלצים אותו לחזור מבית הספר מייד לבית. כשהוריו הלכו לכנסייה הם רעדו והתנודדו על רצפת הכנסייה.

==וידאו קליפ==
הוידאו קליפ לשיר בוים על ידי דייל הסליפ וראה אור באוקטובר 1993.

בווידאו קליפ נראים ילדים המציגים על במה את כל שלושת המקרים המתוארים בשיר. לצד זאת נראים לסירוגין חברי הלהקה המבצעים את השיר.

==ביקורת==
על אף שהשיר זכה להצלחה גדולה, הוא זכה לביקורות לא טובות ונכלל ברשימות "השירים הגרועים ביותר". הוא נבחר למקום ה-15 ברשימת 50 השירים הגרועים ביותר בכל הזמנים שיצר ערוץ VH1. מנגד הערוץ דירג אותו במקום ה-31 ברשימת שירי שנות ה-90 הטובים ביותר שבוצעו על ידי זמרים ולהקות בעלי להיט אחד.

בשנת 1995 היה השיר מועמד לפרס גראמי לביצוע הפופ הטוב ביותר לצמד או להקה אך לא זכה.

ווירד אל ינקוביץ' יצר גרסה פארודית לשיר בשם "Headline News".

==קישורים חיצוניים==

* [https://mshironet.mako.co.il/artist?type=lyrics&lang=2&prfid=7359&wrkid=15960 מילות השיר], באתר שירונט

==הערות שוליים==

קטגוריה:שירי 1993
קטגוריה:שירים באנגלית
קטגוריה:שירים על ילדים
קטגוריה:שירי פולק רוק
קטגוריה:בלדות משנות ה-1990
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים האוסטרלי
סימוסתנורוס

סימוסתנורוס (שם מדעי: Simosthenurus; מילולית: "סתנורוס קצר") הוא סוג של יונק כיס נכחד ממשפחת הקנגוריים אשר חי בתקופת הפליוקן והפליסטוקן באוסטרליה ובאי טסמניה. קנגורו זה סווג ב-1966 ונקרא על שם הקנגורו הקרוב סתנורוס, אשר בעבר הוא נחשב לתת-סוג שלו. במקור היו שייכים לסוג רק 2 מינים: S. maddocki ו-S. occidentalis, אך בהמשך התגלו עוד כמה לאורך אוסטרליה.

קנגורו זה היה גדול יותר מהגדול שבמיני הקנגורו המודרניים, קנגורו אדום והוא הגיע לגובה 2 מטרים ולמשקל של מעל 118 ק"ג. הוא היה בעל רגליים שריריות בהם הייתה ציפורן בודדת וכפות רגליים קדמיות קצרות יותר. קנגורו זה היה בעל פנים קצרות עצמות לחיים ושיניים חזקות יותר מהקנגורו המודרני, מה שעזר לו ללעוס צמחייה קשיחה. הוא כנראה ניתר בצורה מגושמת יותר מהקנגורו המודרני ורוב הזמן ניזון מעלי העצים.

קנגורו זה הוא קרוב משפחה של הסתנורוס ושל הקנגורו הגדול ביותר מעולם - הפרוקופטודון שנראה דומה אך היה כבד יותר. כל אלה השתייכו לתת-המשפחה הנכחדת קנגורי ענק.

==קישורים חיצוניים==

קטגוריה:קנגוריים
קטגוריה:מגה-פאונה של הפליסטוקן באוסטרליה
קטגוריה:קנגוראים פרהיסטוריים
קטגוריה:כיסאים שחיו בנאוגן
קטגוריה:כיסאים שחיו בפליסטוקן
קטגוריה:מאובני טקסונים שתוארו ב-1966
בולדוגקווארליה

בולדוגקווארליה (בהונגרית: Boldogkőváralja) הוא כפר במחוז בורשוד-אבאוי-זמפלן שבצפון הונגריה.

בכפר התקיימה קהילה יהודית שהושמדה בשואה.

{| class="wikitable"
! שנה
! כמות יהודים
! כלל האוכלוסייה
|-
|1840
|19
|
|-
|1880
|121
|1,334
|-
|1910
|80
|
|-
|1920
|78
|
|-
|1930
|28
|
|-
|1941
|27
|1,145
|-
|}

== קישורים חיצוניים ==

* 
* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
ארקה (כפר)

ארקה (בהונגרית: Arka) הוא כפר במחוז בורשוד-אבאוי-זמפלן שבצפון הונגריה.

בכפר התגוררו יהודים מעטים.

{| class="wikitable"
! שנה
! כמות יהודים 
! כלל האוכלוסייה 
|-
|1840
|12
|
|-
|1880
|15
|364
|-
|1910
|8
|
|-
|1920
|14
|
|-
|1930
|13
|
|-
|1941
|0
|319
|-
|}

== קישורים חיצוניים ==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
סתנורוס

סתנורוס (שם מדעי: Sthenurus; מילולית: "זנב קצר") הוא סוג של קנגורו ענקי נכחד אשר חי בתקופת הפליוקן והפליסטוקן באוסטרליה. הוא השתייך לתת-המשפחה הנכחדת קנגורי ענק וחי לצד קרובו הענקי פרוקופטודון שהיה גדול הקנגורים מעולם. מאובניו התגלו באוסטרליה הדרומית בידי החוקר דרן ג. גרוק (Darren R. Gröcke) מאוניברסיטת מונש. הממצאים נחקרו וקיבלו את שמם בידי החוקר האנגלי ריצ'רד אוון.

קנגורו נכחד זה הגיע לאורך של עד 3 מטרים ולמשקל של עד 140 ק"ג. הוא היה בעל צוואר קצר ופנים קצרות ומוגבהות ולסת שהכילה שיניים בעלות ציפוי אמייל עבה אשר עזר לבעליו ללעוס צמחייה קרקעית קשה. לקנגורו היו רגליים קדמיות ארוכות בעלות טפרים ורגליים אחוריות שריריות מאוד אך בעלות אצבע בודדת דומה לפרסה. 

הוא היה אוכל צמחים שרעה בערבות וניזון מעשב לצד פאונה שכללה דיפרוטודונים עצומים, עופות מסוג גניאורניס וקנגורים אדומים. ככל הנראה קנגורו זה לא יכל לקפץ במהירות ובמקום זה נע בדומה לתנועת גורילות ושימפנזות.

לא ברור ממה נכחד בסוף הפליסטוקן אך ייתכן שהדבר קשור להגעת אוכלוסיות אנשים לאוסטרליה או לשינויי אקלים שגרמו לקריסת המערכת האקולוגית בערבות בהם חי הקנגורו.

===מינים===
* Sthenurus andersoni
* Sthenurus atlas
* Sthenurus maddocki
* Sthenurus newtonae
* Sthenurus occidentalis
* Sthenurus oreas
* Sthenurus orientalis
* Sthenurus pales
* Sthenurus stirlingi
* Sthenurus tindalei

בעבר השתייכו לסוג גם מיני הסימוסתנורוס הקרוב.

==קישורים חיצוניים==

קטגוריה:קנגוריים
קטגוריה:מגה-פאונה של הפליסטוקן באוסטרליה
קטגוריה:קנגוראים פרהיסטוריים
קטגוריה:כיסאים שחיו בנאוגן
קטגוריה:כיסאים שחיו בפליסטוקן
קטגוריה:מאובני טקסונים שתוארו ב-1873
ייחוס האבות

"ייחוס האבות והנביאים והצדיקים ותנאים ואמוראים, עליהם השלום, בארץ ישראל ובחוצה לארץ, השם יעמיד לנו זכותם אמן", ובקיצור "ייחוס האבות", הוא חיבור המתאר את המקומות הקדושים בארץ ישראל, ונוסחיו המוקדמים ביותר הם משנות ה-90 של המאה ה-15.

==היסטוריה==
"ייחוס האבות" מציג את רשימה נרחבת של המקומות הקדושים ליהדות בארץ ישראל. אלחנן ריינר זיהה את מקור החיבור בארץ ישראל של לפני האר"י. הנוסח המודפס הראשון של החיבור נעשה כנראה בסביבות שנת 1537 בוונציה, אך נוסח זה לא שרד. העתק של הנוסח נוצר בצפת בידי אורי בן שמעון מביאלה בשנת 1564. כתב יד זה נמצא כיום באוסף הספרייה הלאומית. מהדורה מודפסת שנייה, בשם Cippi Hebraici, Genealogia, הודפסה על ידי התאולוג יוהאן היינריך הוטינגר (Hottinger) בהיידלברג (גרמניה) בשנת 1659 ומהדורה נוספת בשנת 1662. הייתה זו מהדורה מאוירת שכללה את הנוסח העברי לצד תרגומו ללטינית. בשנת 1856 יצאה לאור מהדורה נוספת של החיבור, שהודפסה בווילנה על ידי גבריאל ראוויץ' וכללה תרגום ליידיש.

החיבור זכה לפופולריות רבה במאה ה-16 ו-17, אז שימש כבסיס לכתבי-יד עבריים מאוירים, שביקשו ליצור ייצוג של ארץ הקודש. כתבי היד המוקדמים מטיפוס זה, כגון "כתב-יד בניהו" (1550-1549), הגיעו מארץ ישראל לאיטליה והשפיעו על סגנון הסופרים, ששילבו את המסורת הארץ ישראלית עם מוטיבים מן האמנות המקומית הנוצרית. תיאורים אלו עיצבו חלקים רבים במסורת האיור של המקומות הקדושים.

==גלריה==
<gallery>
File:Yihus Ha-Avot 16 cen.jpg|"ייחוס האבות" (פרט), המאה ה-16, אוסף הספרייה הלאומית, ירושלים
File:Cippi Hebraici 01.jpg|קטע מתוך "Cippi Hebraici" (1659), אוסף משפחת גרוס, תל אביב-יפו
File:Cippi Hebraici 02.jpg|קטע מתוך "Cippi Hebraici" (1659), אוסף משפחת גרוס, תל אביב-יפו
</gallery>

==קישורים חיצוניים==

* 
* 

==הערות שוליים==

קטגוריה:חיבורים
קטגוריה:ספרות מסע
קטגוריה:ספרות יהודית
קטגוריה:ספרות יהודית של ימי הביניים
קטגוריה:כתבי יד עבריים מאוירים
בודרוגקישפלוד

בודרוגקישפלוד (בהונגרית: Bodrogkisfalud) הוא כפר במחוז בורשוד-אבאוי-זמפלן שבצפון הונגריה.

בכפר התגוררו מעט יהודים ובעבר אף היה בו בית קברות יהודי שאבד.

{| class="wikitable"
! שנה
! כמות יהודים 
! כלל האוכלוסייה 
|-
|1840
|18
|
|-
|1880
|41
|689
|-
|1910
|71
|
|-
|1920
|34
|
|-
|1930
|32
|
|-
|1941
|13
|1,160
|-
|}

== קישורים חיצוניים ==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
פרופלאופוס

פרופלאופוס (שם מדעי: Propleopus) הוא סוג נכחד של כיסאי מסדרת הקנגוראים שחי באוסטרליה. הוא דמה במראהו לקנגורו אך השתייך למשפחה נפרדת - קנגוריים מושקים. הוא נחקר ב-1924 והתגלו בו 3 מינים שונים. כמה מאובנים של הקנגורו תוארכו ללפני 55,000 שנה בלבד.

הפרופלאופוס היה קנגורו גדול מאוד שהגיע למשקל 70 ק"ג. הוא היה בעל מבנה שיניים ארוכות ומחודדות שמרמזות על כך שבניגוד לקנגורים המודרניים הוא היה אוכל-כול ואף טורף שניזון מבעלי חיים קטנים באזור של יערות אוסטרליה. לא ברור אם הוא ניזון מטרף גדול יותר. הוא עצמו שימש טרף לנחשי ענק, למגלניה וגם לאבוריג'ינים שהגיעו לאוסטרליה.

לצד מיני המגה-פאונה האחרים של אוסטרליה הוא נכחד לפני כ-50,000 שנה. קרובו החי היחיד של קנגורו זה הוא קנגוריל המושק מצפון אוסטרליה.

==קישורים חיצוניים==

קטגוריה:בעלי חיים שתוארו ב-1924
קטגוריה:טקסונים שתוארו בידי אלברט הבר לונגמן
קטגוריה:קנגוריים מושקים
קטגוריה:קנגוראים פרהיסטוריים
קטגוריה:כיסאים שחיו בנאוגן
קטגוריה:כיסאים שחיו בפליסטוקן
קטגוריה:מגה-פאונה של הפליסטוקן באוסטרליה
קטגוריה:מאובני טקסונים שתוארו ב-1924
ארטמיס (ספר)

ארטמיס (באנגלית: Artemis) הוא רומן מסוגת המדע בדיוני, מאת הסופר האמריקאי אנדי ויר (לעיתים מתורגם כאנדי וייר), אשר יצא לאור באנגלית בשנת 2017 ותורגם לעברית בשנת 2018.

== תקציר==
העלילה מתרחש בירח בסביבות 2080-2090, ומסופרת מנקודת מבטה של ג'זמין (ג'אז) בשארה שנמצאת באמצע שנות ה-20 לחייה.

== עלילה ==
עלילת הספר מתארת את המושבה הראשונה והיחידה בירח שנקראת ארטמיס על שם אלת הירח ארטמיס מהמיתולוגיה היוונית. מושבה זו הוקמה כיוזמה של מספר תאגידים לניצול משאבים שונים בירח, גרים בה כמה אלפי אנשים והיא מתקיימת בעיקר על תיירות מכדור הארץ. 

הספר מתואר בגוף ראשון של אישה צעירה באמצע שנות העשרים לחייה בשם ג'זמין (ג'אז) בשארה שהיגרה לירח עם אביה כשהייתה בת 6. ג'אז עובדת כנושאת ציוד בעיירה ובנוסף כמבריחת סחורה לא חוקית מכדור הארץ.

בהמשך אנו מתוודעים לטרונד, אחד מהתושבים העשירים על הירח, אשר מציע לג'אז לבצע חבלה במפעל האלומיניום המקומי במטרה להשתלט עליו. ג'אז מנסה לבצע את החבלה ומצליחה באופן חלקי, אבל אז היא מגלה שרוצח שכיר רצח את טרונד ואת שומרת הראש שלו, ורודף אחרי ג'אז גם כן. ג'אז מוצאת את עצמה במרכזה של מזימה להשתלט על העיר.

במקביל לעלילה הראשית קיימת עלילת משנה המתארת חלופת מכתבים בין ג'אז כילדה לבין ילד אחר על כדור הארץ. במהלך הספר עלילה זו מתבהרת עד שהיא מתלכדת עם העלילה הראשית.

== טכנולוגיה וההתיישבות על הירח==
הספר מתאר באופן מקיף את התפתחות המושבה על הירח. בין היתר הספר מתאר באופן מקיף את הטכנולוגיה של המושבה להפקת חמצן, מיחזור מים, שכבת ההגנה המבודדת את המושבה מהירח ועוד. כאשר כל הטכנולוגיות מתבססות על טכנולוגיות קיימות.
כחלק מתיאור התפתחות המושבה, הספר מתאר את התפחות המטבע הירחי שנקרא "גאנט" ומהווה את העלות לשינוע של גרם אחד מכדור הארץ לירח.

== ביקורות ופרסים ==
הספר זכה לביקורות מעולות רבות.
* בביקורת בעיתון ה וול סטריט ג'ורנל נכתב "ג'אז היא גיבורה פשוט אדירה: ערמומית אך בעלת יושרה פנימית, קשוחה מבחוץ ורכה מבפנים"
* קוראי האתר Goodreads בחרו בספר כספר המדע בדיוני הטוב ביותר לשנת 2017 (על ידי כ-34,000 מצביעים).
*הספר זכה בפרס גפן לשנת 2019.

==עיבודים נוספים==
ב-26 בספטמבר 2017 הוכרז כי נרכשו הזכויות ליצור סרט מדע בדיוני המבוסס על הספר, בבימוים של פיל לורד וכריסטופר מילר.

==ראו גם==
* עריצה היא הלבנה

==קישורים חיצוניים==
* 

* 

==הערות שוליים==

קטגוריה:ספרי 2017
קטגוריה:ספרי מדע בדיוני
קטגוריה:זוכי פרס בחירת הקוראים של Goodreads
קטגוריה:ספרי הוצאת הכורסא
טיפול סימפטומטי

טיפול סימפטומטי הוא טיפול רפואי שאינו משפיע על גורמי המחלה, אלא על התסמינים שלה.

טיפול סימפטומטי ניתן לרוב במקרים שבהם אין לרפואה הקונבנציונלית תרופה למחלה, כך למשל במחלות נגיפיות (כמו שפעת) או במחלות אוטואימוניות. הטיפול מתמקד בצמצום התסמינים וברווחתו ונוחותו של המטופל.

==דוגמאות לטיפולים סימפטומטיים==
משככי כאבים לכאב, תרופות אנטי דלקתיות עבור דלקת הנגרמת על ידי דלקת מפרקים, תרופות נגד שיעול לשיעול, אנטיהיסטמינים לאלרגיה, נקז מוח להידרוצפלוס ועוד.

==בחולים סופניים==
טיפול סימפטומטי נהוג גם בהוספיס אצל חולים סופניים שאין פרוגנוזה טיפולית, במסגרת הטיפול ניתן לחולים טיפול להקלה על סבלם ולשיפור איכות חייהם.
==הסכנות בטיפול סימפטומטי==
טיפול סימפטומטי עלול להיות מסוכן, מכיוון שהוא עלול להסוות נוכחות של גורם נסתר, האטיולוגיה הבסיסית היא שיש גורם פתולוגי מאחורי הסימפטומים שהחולה סובל מהם, לדוגמה,
חום נמוך 15 ימים או יותר עלול להיות הסימפטום היחיד של בקטרמיה שנגרמת על ידי סטפילוקוקוס, טיפול סימפטומטי יסתיר את המחלה מפני אבחון יעיל וטיפול אנטיביוטי, חוסר טיפול הולם עלול לגרום לתוצאות חמורות (קדחת שגרונית, דלקת קרום המוח, דלקת קרום הלב ועוד).

כאב ראש כרוני עלול להיווצר כתוצאה עקב גידול במוח או מפרצת מוחית.
==ראו גם==
* טיפול פליאטיבי

קטגוריה:טיפולים רפואיים
בורשודסיראק

בורשודסיראק (בהונגרית: Borsodszirák) הוא כפר במחוז בורשוד-אבאוי-זמפלן שבצפון מזרח הונגריה.

בבורשודסיראק התגוררו מעט יהודים וחלק מיהודי הכפר נרצחו בשואת יהודי הונגריה.

{| class="wikitable"
! שנה
! כמות יהודים
! כלל האוכלוסייה
|-
|1840
|6
|
|-
|1880
|41
|663
|-
|1910
|12
|
|-
|1920
|8
|
|-
|1930
|5
|
|-
|1941
|7
|811
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
בולדוגקאויפאלו

בולדוגקאויפאלו (בהונגרית: Boldogkőújfalu) הוא כפר במחוז בורשוד-אבאוי-זמפלן שבצפון מזרח הונגריה.

בבולדוגקאויפאלו התגוררו מעט יהודים.

{| class="wikitable"
! שנה
! כמות יהודים 
! כלל האוכלוסייה 
|-
|1840
|13
|
|-
|1880
|34
|782
|-
|1910
|13
|
|-
|1920
|14
|
|-
|1930
|9
|
|-
|1941
|8
|864
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
בודוואלנקה

בודוואלנקה (בהונגרית: Bódvalenke) הוא כפר במחוז בורשוד-אבאוי-זמפלן שבצפון מזרח הונגריה.

בבודוואלנקה התגוררו מעט יהודים.

{| class="wikitable"
! שנה
! כמות יהודים
! כלל האוכלוסייה
|-
|1840
|5
|
|-
|1880
|20
|262
|-
|1910
|3
|
|-
|1920
|7
|
|-
|1930
|3
|
|-
|1941
|3
|315
|-
|}

==קישורים חיצוניים==

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
ג'ורג' אקפביו

ג'ורג' אקפביו (באנגלית: George Akpabio; נולד ב-16 בנובמבר 1992) הוא כדורגלן ניגרי המשחק בעמדת החלוץ בריברס יונייטד.

==קריירה==
אקפביו התחיל את הקריירה שלו במחלקת הנוער של פלטאו יונייטד בניגריה. בעונת , הצטרף לקבוצה הבוגרת ועד לאמצע העונה, כבש 18 שערים.

בינואר היה קרוב לחתימה בווייקינג מנורווגיה, אך בסופו של דבר חתם באייאקס קייפטאון מדרום אפריקה. ב-2 בפברואר 2012 ערך את הופעת הבכורה שלו עבור אייאקס קייפטאון במשחק ידידות נגד ZESCO מזמביה.

לקראת עונת הושאל לואסקו דה גאמה, ועונה לאחר מכן לצ'יפה יונייטד.

ב-5 ביוני 2014 אקפביו חתם לשנתיים וחצי בצ'יפה יונייטד.

ב-16 ביולי 2015 אקפביו חתם בייני מלטיאספור מהליגה הטורקית הראשונה.

ב-22 בינואר 2017 אקפביו הגיע לישראל וחתם בהפועל קטמון ירושלים מהליגה הלאומית. ב-12 ביולי 2018 אקפביו חתם בבני סכנין מליגת העל.

ב-19 באוקטובר 2020, אקפביו חתם באל-נוג'ום מהליגה הסעודית השנייה.

ב-31 במרץ 2022 חזר לניגריה וחתם בריברס יונייטד.

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:ג'וס: כדורגלנים
קטגוריה:כדורגלני אייאקס קייפטאון
קטגוריה:כדורגלני ייני מלטיאספור
קטגוריה:כדורגלני הפועל קטמון ירושלים
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים ניגרים בדרום אפריקה
קטגוריה:ספורטאים ניגרים בטורקיה
קטגוריה:ספורטאים ניגרים בישראל
קטגוריה:ספורטאים ניגרים בערב הסעודית
קטגוריה:ניגרים שנולדו ב-1992
בולוקורניס

בולוקורניס (שם מדעי: Bullockornis) הוא סוג של עוף גדול נכחד ממשפחת הדרומורניטיים אשר חי באמצע המיוקן לפני 15 מיליון שנה באוסטרליה. משמעות שמו היא על שם אתר הממצאים "בולוק קריק" שבטריטוריה הצפונית, אך בתרבות הוא נחשב בטעות למכונה כ"עוף השור" (באנגלית: "Bull" - "שור").

הבולוקורניס היה עוף גדול שהתנשא לגובה 2.5 מטר, גבוה מיען והגיע למשקל 250 ק"ג. הוא הכיל מקור ענקי, גדול מראשי סוסים ובעל קצוות משופעים. בשל המראה המאיים הוא נחשב במשך שנים לעוף טורף ענקי אך ייתכן שדווקא היה אוכל צמחים שהשתמש במקורו בדומה למקור של תוכי.

קרוביו של עוף ענקי זה היו גדולי העופות מעולם ובראשם הדרומורניס שהגיע למשקל 650 ק"ג. למעשה הוא קרוב רחוק של הברווזיים והתרנגולאים המודרניים.

מודלים של בולוקורניסים
==קישורים חיצוניים==

קטגוריה:דרומורניטיים
קטגוריה:בעלי חיים שחיו בנאוגן באוסטרליה
קטגוריה:מגה-פאונה של הנאוגן באוסטרליה
קטגוריה:עופות שחיו במיוקן
קטגוריה:עופות שחיו בפליסטוקן
וונאמבי

מודל של שלד וונאמבי טורף [[אריה כיס]]
וונאמבי (שם מדעי: Wonambi) הוא סוג של נחש נכחד ענקי אשר חי בתקופת המיוקן עד הפליסטוקן באוסטרליה. הוא נקרא על שם מפלצת בשם נחש הקשת מהמיתולוגיה האבוריג'ינית. הוא התגלה בחפירות באוסטרליה הדרומית ב-1976 וכלל שני מינים. 

בעבר סברו שנחש זה השתייך למשפחת הפיתוניים הגדולים, קרוב לסוג פיתון עצים. כיום מעריכים שהוא השתייך למשפחה הנכחדת מדצואידיים והוא היה אחד מהחברים האחרונים במשפחה, אשר רובה נכחדה לפני 55 מיליון שנה. 
== מאפיינים ==
נחש זה הגיע לאורך של 6 מטרים (בעבר סברו שלאורך 9 מטרים) ולמשקל של מעל 100 ק"ג. הנחש היה בעל ראש קטן יחסית שהגביל את גודל טרפו והוא ארב לטרף במסתור במארב והרג אותו בחנק באמצעות שריריו העצומים.

הוא ניזון ממיני זוחלים, עופות ויונקים כמו קנגורו או וולבי. בני אדם היו בעלי גולגולת קשיחה מדי בשבילו אם כי ילדים יכלו להיטרף על ידו. הנחש נכחד בתקופת עידן הקרח כתוצאה ממעשי האבוריג'ינים שכללו ציד, חקלאות נרחבת או הכחדת המינים הגדולים מהם ניזון הוונאמבי.

==קישורים חיצוניים==

קטגוריה:מדצואידיים
קטגוריה:מגה-פאונה של הפליסטוקן באוסטרליה
קטגוריה:בעלי חיים שחיו בנאוגן באוסטרליה
קטגוריה:לפידוזאורים שחיו בנאוגן
קטגוריה:לפידוזאורים שחיו בפליסטוקן
קטגוריה:מאובני טקסונים שתוארו ב-1976
אלכסנדר סטניסבלייביץ'

אלכסנדר סטניסבלייביץ (בסרבית: Александар Станисављевић; נולד ב-11 ביוני 1989) הוא כדורגלן סרבי המשחק בעמדת הקשר בבוכרה.

==קריירה==
סטניסבלייביץ' נולד בסרביה ובגיל צעיר היגר עם משפחתו לאוסטריה, בה התחיל לשחק כדורגל. בקיץ חתם בריד. באוסטריה שיחק גם בוולפסברג, הורן, אוסטבאהן ופירסט וינה. בקיץ חתם בזלאגרסגי ט.א. מליגת העל ההונגרית.

בשנת חזר לסרביה כאשר חתם בסלוגה פטרובאץ נה מלאבי ובינואר חתם ב-OFK בלגרד. בקיץ חתם בדוניי סרם. בקיץ חתם בוויבודינה נובי סאד, עמה השתתף במוקדמות הליגה האירופית, בה הגיעה וויבודינה עד לשלב הפלייאוף. סטניסבלייביץ', הבקיע שלושה שערים בשבעה משחקים, אחד מהם היה בניצחון 0-4 נגד סמפדוריה מהסרייה א'.

בדצמבר חתם באסטרס טריפוליס מליגת העל היוונית.

ב-9 בפברואר 2018 חתם סטניסבלייביץ' בראדניצ'קי ניש.

ב-3 בפברואר 2019 חתם בבני סכנין מליגת העל.

ב-22 באוגוסט 2019 חתם בווז'דובאץ.

בינואר , סטניסלבייביץ' חתם בקאספי אקטאו מליגת העל הקזחית.

ב-9 באוגוסט 2020, סטניסלבייביץ' חתם בקייסר.

ב-5 בפברואר 2021, סטניסלבייביץ' חתם בווז'דובאץ.

ב-26 בפברואר 2022 חתם בקיזילקום האוזבקית ובסיום העונה חתם בבוכרה.

==קישורים חיצוניים==

==הערות שוליים==

קטגוריה:כדורגלנים סרבים
קטגוריה:כדורגלנים אוסטרים
קטגוריה:קשרי כדורגל סרבים
קטגוריה:קשרי כדורגל אוסטרים
קטגוריה:כדורגלני ריד
קטגוריה:כדורגלני פירסט וינה
קטגוריה:כדורגלני זלאגרסגי ט.א.
קטגוריה:כדורגלני OFK בלגרד
קטגוריה:כדורגלני וויבודינה נובי סאד
קטגוריה:כדורגלני אסטרס טריפוליס
קטגוריה:כדורגלני ראדניצ'קי ניש
קטגוריה:כדורגלני בני סכנין
קטגוריה:כדורגלני קייסר
קטגוריה:כדורגלני ווז'דובאץ
קטגוריה:כדורגלנים זרים בישראל
קטגוריה:ספורטאים סרבים בהונגריה
קטגוריה:ספורטאים זרים ביוון
קטגוריה:ספורטאים זרים בקזחסטן
קטגוריה:ספורטאים זרים באוזבקיסטן
קטגוריה:ספורטאים סרבים ביוון
קטגוריה:ספורטאים סרבים בישראל
קטגוריה:ספורטאים סרבים בקזחסטן
קטגוריה:אוסטרים ממוצא סרבי
קטגוריה:סרבים שנולדו ב-1989
קטגוריה:אוסטרים שנולדו ב-1989
קווינקנה

קווינקנה (שם מדעי: Quinkana) הוא סוג של זוחל גדול ממשפחת התניניים אשר חי ביבשת אוסטרליה בסוף תקופת האוליגוקן עד לסוף הפליסטוקן והוא נכחד לפני כ-40,000 שנה. זוחל זה נקרא ב-1981 על שם המפלצת האבוריג'ינית "Quinkans". התגלו ממנו 4 מינים אשר התגלו בקווינסלנד ובטריטוריה הצפונית.

בעוד כמה מהמינים שלו הגיעו לאורך 3 מטרים, חלק מהמינים שחיו בפליוקן הגיעו לאורך 7 מטרים אצל המין Quinkana babarra, דבר ההופך תנין זה לזוחל הגדול ביותר באוסטרליה לאחר לטאת המגלניה הענקית. הוא היה טורף-על בביצות ובאגמים בהם חי. הוא היה בעל רגליים ארוכות בעלות טפרים שהתאימו לריצה יבשתית והיה בעל שיניים מחודדות שעזרו לו לקרוע את טרפו. 

תנין זה ניזון מדגים, עופות, זוחלים אחרים וממיני יונקים אוסטרלים גדולים כמו וומבטי ענק וקנגוריים גדולים. 

==קישורים חיצוניים==

קטגוריה:מקוסיכיים
קטגוריה:מגה-פאונה של הפלאוגן באוסטרליה
קטגוריה:מגה-פאונה של הנאוגן באוסטרליה
קטגוריה:מגה-פאונה של הפליסטוקן באוסטרליה
קטגוריה:בעלי חיים שחיו באוליגוקן באוסטרליה
קטגוריה:תנינאים שחיו בפלאוגן
קטגוריה:תנינאים שחיו בנאוגן
קטגוריה:תנינאים שחיו בפליסטוקן
ליפואה ענקית

ליפואה ענקית (שם מדעי: Leipoa gallinacea) הוא מין עוף נכחד מהסוג ליפואה שבמשפחת הדגרתליים אשר חי בתקופת הפליוקן עד הפליסטוקן באוסטרליה. קרובו לסוג החי הוא העוף ליפואה מצויה. כפי ששמה מרמז היא הייתה גדולה בהרבה מקרובתה.

הליפואה הענקית התגלתה בכמה מערות בקווינסלנד וניו סאות' ויילס ב-1888. ממצאים נוספים שנמצאו בפארק הלאומי מערות נרקורט שבאוסטרליה הדרומית ב-1974 נחשבו למין נוסף של דגרתל, Progura naracoortensis. בהמשך התברר שמין חדש זה מבוטל והוא למעשה פרטי ליפואה ענקית קטנים יותר עקב דו-צורתיות זוויגית.
== מאפיינים ==
ליפואה זו הייתה בעלת עצמות ירך ארוכות וגבוהות ומשקל העוף הגיע ל-4-7 ק"ג והוא היה בעל ראש ומקור רחבים יותר. לפי מבנה שרירי החזה הרחבים נראה שליפואה זו יכלה לעוף למרות המשקל. היא כנראה ניזונה בסבכי השיחים וניזונה מזרעים ומחסרי חוליות שמצאה.

ממצאים של ביצים מאובנות גדולות שנמצאו והיו בעלי סימני חום על הביצים נחשבו בעבר לשייכים לעוף הענקי גניאורניס שהיה גדול מיען. הממצאים נחשבו לעדות לשריפת ביצים בידי האנשים הראשונים. בהמשך התברר שביצים אלה היו שייכות כנראה לליפואה ענקית וייתכן שהחום של התטולה עזרה להם לבקוע בלי צורך שהאם תדגור על הביצים. 

==קישורים חיצוניים==

קטגוריה:בעלי חיים שתוארו ב-1888
קטגוריה:טקסונים שתוארו בידי צ'ארלס וולטר די ויס
קטגוריה:דגרתליים
קטגוריה:בעלי חיים שחיו בפליסטוקן באוסטרליה
קטגוריה:עופות שחיו בפליסטוקן
קטגוריה:מאובני טקסונים שתוארו ב-1888
קטגוריה:תרנגולאים נכחדים
אלפא רומיאו 145

אלפא רומיאו 145 (באיטלקית: Alfa Romeo 145) היא מכונית משפחתית קטנה תוצרת יצרנית הרכב האיטלקית אלפא רומיאו אשר יוצרה באיטליה בין השנים 1994–2001.

==אלפא רומיאו 145==
* יוצרו 221,037 יחידות.
* 3 דלתות - האצ'בק.
* 5 נוסעים.
* מנוע הנעה קדמית
===סוגי מנוע===
*מנוע בנזין.
*מנוע דיזל.
===דגמים (לפי סוגי מנוע)===

* "1.3 IE".
* "1.4i 16V Twin Spark".
* "1.6 IE".
* "1.7 16V".
* "1.6i 16V Twin Spark".
* "1.8i 16V Twin Spark"
* "2.0i 16V Twin Spark Quadrifoglio".
* "1.9 JTD".
* "Turbodiesel 1.9".

===תאוצות===
* בין 0-100 קמ"ש היא 12.5 שניות (דגם "1.3 IE").
* בין 0-100 קמ"ש היא 11.2 שניות (דגם "1.4i 16V Twin Spark").
* בין 0-100 קמ"ש היא 11.0 שניות (דגם "1.6 IE").
* בין 0-100 קמ"ש היא 10.2 שניות (דגם "1.7 16V").
* בין 0-100 קמ"ש היא 9.8 שניות (דגם "1.6i 16V Twin Spark").
* בין 0-100 קמ"ש היא 9.2 שניות (דגם "1.8i 16V Twin Spark").
* בין 0-100 קמ"ש היא 8.4 שניות (דגם "2.0i 16V Twin Spark Quadrifoglio").
* בין 0-100 קמ"ש היא 10.4 שניות (דגם "1.9 JTD").
* בין 0-100 קמ"ש היא 12.0 שניות (דגם "Turbodiesel 1.9").

== תמונות ==
<gallery mode="packed" heights="120">
קובץ:Alfa Romeo 145 first registered in UK October 2000 1598cc photographed at Knebworth.jpg | "אלפא רומיאו 145"
קובץ:Alfa Romeo 145 002.JPG | "אלפא רומיאו 145"
קובץ:Alfa145 2.jpg | "אלפא רומיאו 145"
קובץ:Alfa Romeo 145 (4632078801).jpg | "אלפא רומיאו 145"
קובץ:Alfa 145 1996-1998 innen.jpg | "אלפא רומיאו 145" - מבט ללוח מחוונים
קובץ:Auto Italia Autumn Italian Car Day Heritage Motor Centre Gaydon IMG 6604 (4935633371).jpg | "אלפא רומיאו 145"
קובץ:Alfa Romeo 145 Twin Spark 1.6.jpg | "אלפא רומיאו 145"
קובץ:Alfa Romeo 145 1.6 T.Spark - rear view.jpg | "אלפא רומיאו 145" דגם "1.6 T.Spark"
</gallery>

==ראו גם==
* אלפא רומיאו
* אלפא רומיאו 146
* אלפא רומיאו 147

==קישורים חיצוניים==

* 

==הערות שוליים==

קטגוריה:מכוניות משפחתיות
145
קטגוריה:דגמי מכוניות שהושקו ב-1994
קטגוריה:כלי רכב איטלקיים
בודרוגהלום

בודרוגהלום (בהונגרית: Bodroghalom) הוא כפר במחוז בורשוד-אבאוי-זמפלן שבצפון מזרח הונגריה.

בבודרוגהלום התגוררו מעט יהודים ובמקום קיים בית עלמין יהודי נטוש בו שש מצבות.

{| class="wikitable"
! שנה
! כמות יהודים
! כלל האוכלוסייה
|-
|1840
|16
|
|-
|1880
|53
|841
|-
|1910
|45
|
|-
|1920
|27
|
|-
|1930
|42
|
|-
|1941
|21
|2,050
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
אלשובדאס

אלשובדאס (בהונגרית: Alsóvadász) הוא כפר במחוז בורשוד-אבאוי-זמפלן שבצפון מזרח הונגריה.

באלשובדאס התגוררו מעט יהודים ובמקום קיים בית עלמין יהודי נטוש.
תושבים יהודיים מהכפר שנרצחו בשואה מונצחים בלוח זיכרון בסיקסו.

{| class="wikitable"
! שנה
! כמות יהודים
! כלל האוכלוסייה
|-
|1840
|61
|
|-
|1880
|61
|1,473
|-
|1910
|48
|
|-
|1920
|38
|
|-
|1930
|17
|
|-
|1941
|19
|1,704
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
אלשורגמץ

אלשורגמץ (בהונגרית: Alsóregmec) הוא כפר במחוז בורשוד-אבאוי-זמפלן שבצפון מזרח הונגריה.

אוכלוסיית הכפר נמצאת בירידה שנים רבות מ-449 תושבים בשנת 1880, 199 תושבים בשנת 2013 ובשנת 2018 נספרו 177 תושבים בלבד.

==יהודי אלשורגמץ==
באלשורגמץ התגוררו מעט יהודים ובמקום קיים בית עלמין יהודי.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|23
|
|-
|1880
|38
|449
|-
|1910
|20
|
|-
|1920
|13
|
|-
|1930
|14
|
|-
|1941
|5
|416
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
אלפא רומיאו 146

אלפא רומיאו 146 (באיטלקית: Alfa Romeo 146) היא מכונית משפחתית קטנה המוגדרת כמכונית קומפקטית, תוצרת יצרנית הרכב האיטלקית אלפא רומיאו אשר יוצרה באיטליה בין השנים 1995–2001.

=="אלפא רומיאו 146"==

* יוצרו 233,295 יחידות.
* 5 דלתות - האצ'בק.
* 5 נוסעים
* מנוע הנעה קדמית
===סוגי מנוע===
*מנוע בנזין.
*מנוע דיזל.
===דגמים "אלפא רומיאו 146" (לפי סוגי מנוע)===
* "1.3 IE"
* "1.4i 16V Twin Spark"
* "1.6 IE"
* "1.7 16V".
* "1.6i 16V Twin Spark".
* "1.8i 16V Twin Spark".
* "2.0 ti".
* "1.9 JTD".
* "Turbodiesel 1.9".

== תמונות ==
<gallery mode="packed" heights="100">
קובץ:1995 Alfa Romeo 146.JPG | "אלפא רומיאו 146", שנת 1995
קובץ:Alfa 146 front 20071012.jpg | "אלפא רומיאו 146"
קובץ:Alfa Romeo 146 1.6 1996 (9423304565).jpg | "אלפא רומיאו 146", שנת 1996
קובץ:Alfa Romeo 146 ti.jpg | "אלפא רומיאו 146"
קובץ:Alfa Romeo 146.jpg | "אלפא רומיאו 146"
קובץ:1999 Alfa Romeo 146.JPG | "אלפא רומיאו 146", שנת 1999
קובץ:Alfa Romeo 146 silver.jpg | "אלפא רומיאו 146"
</gallery>

==ראו גם==
* אלפא רומיאו
* אלפא רומיאו 145
* אלפא רומיאו 147

==קישורים חיצוניים==

==הערות שוליים==

קטגוריה:מכוניות משפחתיות
146
קטגוריה:דגמי מכוניות שהושקו ב-1995
קטגוריה:כלי רכב איטלקיים
NGC 4660

NGC 4660 היא גלקסיה אליפטית בקבוצת הכוכבים בתולה, הנמצאת במרחק של כ-50 מיליון שנות אור ממערכת השמש ושייכת לצביר הבתולה. 

== היסטוריה ==
לגלקסיה בהירות נראית מדרגה 11.02 והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.71, כשהיא מתוארת רק כקטנה. בנו, ג'ון הרשל, צפה בה גם כן, אך לא זיהה אותה עם הערפילית שמצא אביו, והכניס אותה לקטלוג הערפיליות שפרסם בשנת 1833 תחת הציון 1417, כאשר הוא מייחס את הגילוי לעצמו ומתאר אותה כבהירה מאוד, קטנה ומרכזה מתבהר בחדות ובהרבה עד לבהירות של כוכב. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3193 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4660, כאשר היא מתוארת כבהירה מאוד, קטנה ומרכזה מתבהר בחדות ובהרבה עד ליצירת גרעין מובחן.

== תצפית ==
הגלקסיה נמצאת בחלקו המזרחי של צביר הבתולה, כ-1.15 מעלות מצפון-מזרח לכוכב ρ בבתולה וכ-4.3 מעלות ממערב לכוכב וינדמיאטריקס. כ-0.4 מעלה מצפון-מערב לה נמצאת M60, כ-0.75 מעלה מצפון-מערב לה נמצאת M59, זוג הגלקסיות NGC 4567 ו-NGC 4568 נמצאות כ-2 מעלות ממערב לה, NGC 4608 ו-NGC 4596 נמצאות בהתאמה כמעלה ושליש וכמעלה וחצי מדרום-מערב לה, כ-2 מעלות ממזרח לה נמצאות NGC 4754 ו-NGC 4762 וכ-2.8 מעלות מדרום-דרום-מזרח לה נמצאת NGC 4698, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4660 הוא כ-2.2 דקות קשת, שממרחקה שקול לקוטר של מעט יותר מ-30,000 שנות אור, כשליש מהקוטר של שביל החלב. מסתה מוערכת בכ- מסות שמש, כ-8 אחוזים ממסת שביל החלב, כאשר כ-70% ממנה או כ- מסות שמש, היא מסת הכוכבים שבגלקסיה. בנוסף יש בה גם כמות קטנה יחסית של מימן אטומי, שכמותו מוערכת בפחות מ- מסות שמש ומימן מולקולרי שכמותו מוערכת בפחות מ- מסות שמש, כך שבסך הכל כמות המימן החופשי בגלקסיה היא לכל היותר כחצי אלפית ממסתה. כתוצאה מהמחסור במימן, קצב יצירת הכוכבים החדשים בגלקסיה נמוך מאוד ומוערך בפחות ממאית מסת שמש בשנה או במסת שמש בכ-110 שנים, ובהתאם לכך אוכלוסיית הכוכבים בגלקסיה זקנה עם גיל ממוצע של כ-13.7 מיליארד שנים ומתכתיות נמוכה יחסית של כ-70% מהמתכתיות של השמש. נראה שבמרכזה של NGC 4660 נמצא חור שחור על-מסיבי עם מסה של כ- מסות שמש. בשנת 2016 התגלה מעין פס צר וארוך של כוכבים ותווך בין-כוכבי שיוצא מהגלקסיה בכיוון צפון-מערב ומגיע לאורך זוויתי של כ-12 דקות קשת, השקולות לאורך של כ-170,700 שנות אור. ככל הנראה זהו שריד של מפגש עם גלקסיה אחרת לפני 2-1 מיליארד שנים, אבל ייתכן שזהו תוצר של אינטראקציה בין NGC 4660 ובין גלקסיית לוויין ננסית שמקיפה אותה ומאבדת חומר בגלל כוחות הגאות ש-NGC 4660 מפעילה עליה.

==קישורים חיצוניים==

* 

==הערות שוליים==

קטגוריה:גלקסיות אליפטיות
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
בודווראקו

בודווראקו (בהונגרית: Bódvarákó) הוא כפר זעיר במחוז בורשוד-אבאוי-זמפלן שבצפון מזרח הונגריה.

בבודווראקו התגוררו יהודים בודדים וישנו תיעוד של יהודי אחד מהכפר שנרצח בשואה.

{| class="wikitable"
! שנה
! כמות יהודים
! כלל האוכלוסייה
|-
|1840
|3
|
|-
|1880
|7
|323
|-
|1910
|5
|
|-
|1920
|4
|
|-
|1930
|2
|
|-
|1941
|5
|343
|-
|}

==קישורים חיצוניים==

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן